|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείου Τύπου**  **& Επικοινωνίας**  **Λαμία, 13/12/2017** |

**Παρουσίαση του βιβλίου «Ο σύντομος χειμώνας της ληστοκρατίας»**

Ο Δήμος Λαμιέων και ο Όμιλος Φθιωτών Λογοτεχνών και Συγγραφέων σας προσκαλούν στην παρουσίαση του βιβλίου του  δημοσιογράφου Δημήτρη Λάμπρου «**Ο σύντομος χειμώνας της ληστοκρατίας**» που θα πραγματοποιηθεί την Παρασκευή 15 Δεκεμβρίου 2017 στις 07:30μ.μ. στην αίθουσα Αρχαίας Αγοράς της Δημοτικής Πινακοθήκης Λαμίας «Αλέκος Κοντόπουλος» (Αινιάνων 6).

Την παρουσίαση θα χαιρετίσει ο Δήμαρχος Λαμιέων Νίκος Σταυρογιάννης και ομιλητές θα είναι:

* η Δήμαρχος Λεβαδέων Γιώτα Πούλου,
* ο πρώην Βουλευτής και επιχειρηματίας Μιχάλης Γιαννάκης,
* ο πρώην Υπουργός και Ομότιμος Καθηγητής Εγκληματολογίας του ΕΚΠΑ Γιάννης Πανούσης,
* ο ποιητής και συγγραφέας Δημήτρης Φαφούτης
* και ο συγγραφέας του βιβλίου Δημήτρης Λάμπρου.

Την εκδήλωση θα πλαισιώσει με ληστρικά τραγούδια ο Δημήτρης Κοντογιάννης ενώ στο κλαρίνο θα είναι ο Γιώργος Κωτσίνης.

Η είσοδος για το κοινό θα είναι ελεύθερη.

**Από το Γραφείο Τύπου**